प्लास्टिक गिलास की करीब 15 पेटियां और पॉलीथीन जब्त
पॉलीथीन और प्लास्टिक के सामान पर बैन पर कार्रवाई करते हुए प्रशासन ने शनिवार को भी 1.5 क्विंटल सामान जब्त किया। सब डिविजनल मजिस्ट्रेट ईस्ट तपस्या राघव के निर्देशों पर पहले सेक्टर-26 और उसके बाद सेक्टर-8 में रेड की गई। दोनों जगहों से ज्यादातर प्लास्टिक के गिलास बरामद किए गए। सेक्टर-26 में 122 नंबर शॉप से करीब 10 पेटियां प्लास्टिक गिलास की बरामद की गई हैं, जिस पर शॉपकीपर का 5000 रुपए का चालान काटा गया। इसके बाद टीम सेक्टर-8 में पहुंची। यहां लिकर वेंड के पास की दुकान में जब चेकिंग की गई तो थोड़े से प्लास्टिक गिलास मिले, जिसके बाद शॉप की चेकिंग की गई तो यहां पर भी करीब पांच पेटियां प्लास्टिक गिलास की मिली। यहां भी 5000 रुपए का चालान काटा गया।
500रुपए के भी चालान: सेक्टर-8में कुछ दुकानों में चेकिंग की गई तो यहां भी थोड़ा पॉलीथीन बरामद किया गया, जिसके चलते 5 दुकानों का 500-500 रुपए का चालान काटा गया है।
ग्रेन मार्केट एसोसिएशन सेक्टर-26 और चंडीगढ़ व्यापार मंडल ने मीटिंग की। ट्रेडर्स ने फैसला किया कि वे सोमवार को डीसी और मेंबर सेक्रेटरी चंडीगढ़ पॉल्यूशन कंट्रोल कमेटी से मिलेंगे, ताकि वे इस बारे में हिदायतें जारी करें, नहीं तो ट्रेडर्स को धरना प्रर्दशन पर जाना पड़ेगा। इसके साथ ये भी फैसला किया गया है कि ट्रेडर्स अब नेशनल ग्रीन ट्रिब्यूनल में इस केस में पार्टी बनेंगे।
सेक्टर-25 स्थित गारबेज प्रोसेसिंग प्लांट में हर रोज एवरेज 2 से 3 क्विंटल पॉलीथीन रहा है। जयप्रकाश एसोसिएट्स लिमिटेड के स्टोर से शुक्रवार को पॉलीथीन जब्त नहीं किया गया था बल्कि 10.25 क्विंटल का ये पॉलीथीन कैरी बैग्स और गिलास बडहेड़ी से जब्त किया गया था जिसको बाद में गारबेज प्रोसेसिंग यूनिट पहुंचाया गया और यहां पर जयप्रकाश एसोसिएट्स एलटीडी को डिस्पो ऑफ करने के लिए के लिए ये पॉलीथीन सौंपा गया था।
सेक्टर-26 मंडी में पकड़े गए पॉलीथीन।
दो दुकानदारों के 5000 और पांच के 500 रुपए के काटे गए चालान
hin_Deva hin_Deva hin_Deva hin_Deva hin_Deva hin_Deva hin_Deva